Document ID: /roh_data/filtered/fineweb-2-filterrobots_roh.jsonl.gz/15325

Il di da bulieus tar RTR cuntinuescha: Il controllader Egmont Heisch ha chattà ina massa bulieus. Chanterels mellens, bulieus tschep ni er schampignuns - pia daquels usitads en ils guauds grischuns, dentant er daquels che tunan in zic pli exotic sco per exempel il craterel mut u il bulieu chalimar. A Cumbel en Lumnezia vegnan ils bulieus sortids e schubregiads.
La tschertga da bulieus da la damaun ha manà vers l'alp sur Camuns. Là enconuschà Egmont Heisch in lieu nua ch'i na dat betg mo ils bulieus mellens ch'èn enconuschent a blers, mabain er auters.
Dumondas sur dumondas
Ma co racoltan ins endretg ils bulieus? Tgenins dastg'ins prender e tgenins betg? Pertgè è Egmont Heisch gia dapi 20 onns fascinà dals bulieus e tge tutga propi tut tar ses job sco controllader da bulieus? Quant severas èn las controllas è tge di il controllader dals blers esters che vegnan en il Grischun per bulieus?
RR actualitad 09:00 ++